CELEX: 62019TN0605
Language: fi
Date: 2019-09-09 00:00:00
Title: asia T-605/19: Kanne 9.9.2019 – EP v. komissio

11.11.2019   
            
            
               FI
            
            
               Euroopan unionin virallinen lehti
            
            
               C 383/65
            
         
      Kanne 9.9.2019 – EP v. komissio
      (asia T-605/19)
      (2019/C 383/74)
      Oikeudenkäyntikieli: ranska
      
         Asianosaiset
      
      
         Kantaja: EP (edustajat: asianajajat S. Orlandi ja T. Martin)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan päätöksen olla ylentämättä kantajaa palkkaluokkaan AD9 vuoden 2018 ylennyskierroksella
               
            
                  —
               
               
                  velvoittamaan Euroopan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu valituksen hylkäämistä koskevassa vastauksessa esitettyjen perustelujen riittämättömyyteen erityisesti sen seikan osalta, että ylennyksiä käsittelevä pariteettikomitea oli suositellut kantajan ylentämistä.
               
            
                  2)
               
               
                  Toinen kanneperuste, joka perustuu siihen, että nimittävä viranomainen on rikkonut Euroopan unionin virkamiehiin sovellettavien henkilöstösääntöjen (jäljempänä henkilöstösäännöt) 45 artiklaa, koska se ei ole tosiasiallisesti vertaillut kaikkien ylentämiskelpoisten virkamiesten ansioita.
               
            
                  3)
               
               
                  Kolmas kanneperuste, joka perustuu ilmeisiin arviointivirheisiin, jotka joka tapauksessa rasittavat riidanalaista päätöstä siinä olevista perusteluista ilmenevällä tavalla.
               
            
                  4)
               
               
                  Neljäs kanneperuste, joka perustuu henkilöstösääntöjen 24 b artiklan ja henkilöstösääntöjen liitteessä II olevan 1 artiklan kuudennen kohdan rikkomiseen, koska kantajaa on rangaistu hänen henkilöstön edustajana hoitamiensa tehtävien vuoksi.